Die 8 Januarie-verklaring maak voorbrand vir 'n vrouepresident | Maroela Media
Die 8 Januarie-verklaring maak voorbrand vir 'n vrouepresident
President Jacob Zuma se 8 Januarie-verklaring, tydens die ANC se 105de verjaardagvieringe, het baie kritiek ontlok. Opposisiepartye sê dit was 'n blote herhaling van vorige verklarings en bevat niks nuuts nie.
Sy belofte, dat grondonteiening versnel sal word, het 'n mate van kommer geskep, maar gelukkig bied wetgewing steeds genoeg van 'n veiligheidsnetwerk om 'n totale grondroof, soos in Zimbabwe, te voorkom. Die president het faksievorming en korrupsie uitgelig as die hoofredes vir die verdeeldheid in die ANC, maar dit was net 'n afgewaterde napratery van ander senior leiers.
Adjunkpresident Cyril Ramaphosa het darem vertel hoe houers vol geld in motors se bagasiebakke gehou word om steun op ANC-konferensies te koop. Dit het ook geblyk dat die verjaardagviering hoofsaaklik bygewoon is deur party-ondersteuners wat met busse aangery is. Die gebruik van die kleinerige Orlando-stadion in Soweto, pleks van die reuse FNB-stadion, verklap ook die ANC se voorgevoel dat hy nie 'n reuse-opkoms verwag het nie.
Die president het wel een opmerking in sy verklaring gemaak wat nie vantevore gesê is nie. Hy het met verwysing na oud-ANC-president, Oliver Tambo, se ideale gesê vroue is onontbeerlik in die algehele bevryding van die Suid-Afrikaanse samelewing. Volgens Zuma moet die ANC-Vroueliga toesien dat dié bevrydingsideaal verwesenlik word. Dit is glo al manier waarop die onderdrukkende patriargale stelsel verbreek kan word.
Dit is interessant dat die Vroueliga juis 'n dag voor die verjaardagpartytjie aangekondig het dat Dlamini-Zuma die liga se voorkeurkandidaat vir die ANC se volgende opperleier is en hopelik ook die volgende president van die land.
Waarom wil die president sy tweede vrou, met wie hy 16-jaar getroud was, so graag in die warm stoel sien? Sy het immers tydens die geskiedkundige Pietersburg-konferensie haar steun aan oud-president Thabo Mbeki toegesê.
Daar moet in gedagte gehou word dat Nkosazana Clarice Dlamini-Zuma 'n gesiene lid van die Zoeloevolk is. Dié etniese groep beskou hulself beskou as verhewe bo ander volksgroepe, veral die Xhosas, waaruit Zuma se twee voorgangers spruit.
Haar naaste teenstander, Cyril Ramaphosa, is 'n Venda, wat nie hoë aansien onder die Zoeloes het nie en ook net 'n minderheidsgroep in die ANC verteenwoordig. Dit is ook onwaarskynlik dat Jacob Zuma vervolg en tronk toe gestuur sal word as die ma van vier van sy kinders aan bewind is.
Boonop is hulle steeds hegte vriende, al moes sy hom by geleentheid hof toe sleep omdat hy nie onderhoud betaal het nie. En dan praat die huidige president van faksievorming as een van die redes vir die ANC se dreigende skeuring terwyl hy dit onderling aanmoedig net om sy eie bas te red!
Chinese draak slaan sy tande al dieper in
Is die einde van liberale demokrasie in sig?
Mens kom dit duidelik agter.
Die kandidaat, wat het sy al ooit gedoen wat tot SA se voordeel sal wees? Sy was ons Minister van … Wie kan onthou? Hierdie tannie gaan wild wees, baie wild, sy en haar Vrouliga-'tea-party'-vriendinne en hul Jeugliga-raadgewers. Sy gaan ons vat na waar ons nie wil wees nie, glo my… Boere gryp julle… en saal op jul … Die weer steek op. Kry die vee in die kraal.
O my genade, ou klaas vakie, dan hoef ou klaas nie tronk toe te gaan nie…..behoede ons dit asb.
Hy wat dit gepredik het, het standard 3, en hy het met der miljoene onderdane gepraat.
Ek sien Cosatu vra nou waarom het Zuma, soos dit 10 jaar gelede nog die tradisie was toe hulle hom, wat toe adjunkpresident was, as president verkies het, dit nie op daardie stadium aan hulle genoem het, dat hy graag 'n vrou as president sal wil sien nie? Maar natuurlik het hy toe sy oog self op die joppie gehad. Ek sien Zuma sê verder dat die onderdrukkende patriargale stelsel moet verbreek word. Dan vra ek vir Zuma, waarom begin hy nie sommer en stel die voorbeeld deur te agiteer dat vroue ook hoofmanne, kapteins, koninginne ens, in hul kultuurverband,… Lees meer »